עם הפרישה לפנסיה מצטמק השכר החודשי לגמלה קטנה בהרבה. תא משפחתי בעשירון השביעי, שנהנה משכר ממוצע נטו של 15.8 אלף שקל בחודש, יקבל לאחר הפרישה רק 57% מהשכר האחרון, שהם כ–9,000 שקל. העשירון הרביעי, שמשתכר כ–9,700 שקל בחודש, ייאלץ להסתפק בשנות הפנסיה ב–6,200 שקל בחודש — 64% מהמשכורת האחרונה.
בפועל, פערי ההכנסות בין שנות העבודה לשנות הפנסיה לרוב גדולים אף יותר. טעויות שהחוסכים עצמם מבצעים גורמים לכך שהם מוצאים את עצמם בגיל פרישה עם חיסכון פנסיוני נמוך יותר מזה שהיו יכולים לקבל. ריכזנו את שש הטעויות הפנסיוניות הנפוצות של חוסכים לאורך חייהם.